कोलकाता पुलिस की स्पेशल टास्क फोर्स (एसटीएफ) ने महानगर में ड्रग्स तस्करी करने वाले एक गिरोह का पर्दाफाश करते हुए शुक्रवार ईडन गार्डन्स इलाके से एक बांग्लादेशी सहित 6 तस्करों को गिरफ्तार किया। इनके पास से 2000 ‘इयावा’ टैबलेट जब्त किए गए। जब्त ड्रग्स की कीमत लाखों रुपए बताई जा रही है। पकड़े गए तस्करों के नाम अब्दुल रशीद (25), अब्दुल शाहीद (45), अब्दुल जहीद (32), शाबिर शेख (26), राजू अहमद (26) और नारायण मंडल (35) है। इनमें से राजू बांग्लादेश का निवासी है। नारायण मंडल मालदह जिले का रहने वाला है। बाकी सभी कोलकाता के इकबालपुर और मोमिनपुर इलाके के निवासी हैं। सभी को शनिवार को अदालत में पेश किया गया। अदालत ने इनको पुलिस हिरासत में भेज दिया। एसटीएफ के अधिकारी इनसे पूछताछ कर रहे हैं।